CELEX: 32018D0600
Language: da
Date: 2016-10-10 00:00:00
Title: Rådets afgørelse (EU) 2018/600 af 10. oktober 2016 om undertegnelse på Den Europæiske Unions vegne af aftalen mellem Den Europæiske Union og New Zealand om samarbejde og gensidig administrativ bistand i toldanliggender

20.4.2018   
            
            
               DA
            
            
               Den Europæiske Unions Tidende
            
            
               L 101/3
            
         RÅDETS AFGØRELSE (EU) 2018/600
   af 10. oktober 2016
   om undertegnelse på Den Europæiske Unions vegne af aftalen mellem Den Europæiske Union og New Zealand om samarbejde og gensidig administrativ bistand i toldanliggender
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 22. juli 2013 bemyndigede Rådet Kommissionen til at indlede forhandlinger med New Zealand med henblik på indgåelse af en aftale mellem Den Europæiske Union og New Zealand om samarbejde og gensidig administrativ bistand i toldanliggender (»aftalen«). Forhandlingerne blev afsluttet med positivt resultat ved parafering af aftalen den 23. september 2015.
            
         
               (2)
            
            
               Aftalen har til formål at etablere retsgrundlaget for en samarbejdsramme med henblik på at sikre forsyningskæden og fremme lovlig samhandel samt muliggøre udveksling af oplysninger for at sikre, at toldlovgivningen anvendes korrekt, og at brud på toldlovgivningen hindres, undersøges og bekæmpes.
            
         
               (3)
            
            
               Aftalen bør undertegnes —
            
         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af aftalen mellem Den Europæiske Union og New Zealand om samarbejde og gensidig administrativ bistand i toldanliggender med forbehold af aftalens indgåelse (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 10. oktober 2016.
      
         
            På Rådets vegne
         
         G. MATEČNÁ
         
            Formand
         
      
   
   
      (1)  Teksten til aftalen offentliggøres sammen med afgørelsen om dens indgåelse.